Նրա գնահատմամբ՝ արդեն իսկ ստորագրված համաձայնագիրն իրավական, բավականին սոլիդ ու ֆունդամենտալ նշանակություն ունեցող է: Ֆարմանյանը նշեց, որ համաձայնագիրը նախատեսում է ամենատարբեր ոլորտներում համագործակցություն՝ իրավական, մարդուն իրավունքների, ժողովրդավարության և այլն: «Համաձայնագիրը գերկարևոր նշանակություն ունի նաև ՀՀ-ի ներքին կյանքի համար, քանի որ, ինչպես բոլորս հիշում ենք, մի քանի տարի առաջ, երբ ՀՀ-ն ԵԱՏՄ-ին անդամակցելու որոշում կայացրեց, մեր շատ ընդդիմախոսներ մտահոգություն էին հայտնում, որ ԵԱՏՄ-ն համախմբում է պետությունների, որոնք ժողովրդավարության,մարդու իրավունքների կամ այլ չափանիշներով առաջատար դիրքերում չեն, և ՀՀ-ն կարող էր այդ ոլորտներում հետընթաց ունենալ: Այս համաձայնագիրը շատ խոսուն պատասխան է տալիս բոլոր այդ մտահոգություններին, որովհետև առաջիկա ժամանակաշրջանի համար մենք ԵՄ-ի հետ ստանձնում են փոխադարձ հանձնառություն նաև այս բոլոր հարցերի հարթություններում»,- ասաց նա: